Nekni deg tezrewt-a, ad neɛreḍ ad neg tasleḍt tasnilsant, i yiwet seg tewsatin n tsekla Amezgun. Maca, send ad nɛeddi ɣer tesleḍt, ad nezwir ad d-nessenfali kara n tmiḍranin tigejdanin, deg uḥric-a aẓrayan i nebḍa ɣef sin, ad d-nezwir s umezgun d wayen akk i t-yerzan (war ma nekcem deg-s s telqay), syin akin ad nɛeddi ɣer tesnilest d tfurkac-is, tasnimeslit, tasnislit, tasnalɣa, taseddast, tasnamka d tesnilest taḍrisant.